Design Council
Store norske leksikon,Kunst og estetikk,Design,Designinstitusjoner
Design Council, i norsk oversettelse: designråd, er en britisk statlig støttet organisasjon som arbeider for å fremme bruk av design i industrien og heve nivået på den allmenne smaken. Rådet ble grunnlagt i 1944 som Council of Industrial Design, og i 1972 endret det navnet til Design Council.
Rådet organiserte i starten en rekke viktige designutstillinger, blant annet «Britain can make it» i 1946. I 1950-årene etablerte rådet i London permanente utstillingslokaler kalt Design Center og innførte årlige designutmerkelser. Rådets organisasjon og dets utstrakte opplysningsvirksomhet ble modell for lignende designfremmende tiltak i de fleste europeiske land. Les mer i Store norske leksikon Design og arkitektur Norge design industridesign Eksterne lenker Nettsidene til Design Council